CELEX: 22012D0205
Language: ro
Date: 2012-12-07 00:00:00
Title: Decizia nr. 205/2012 a Comitetului mixt al SEE din 7 decembrie 2012 de modificare a anexei I (Chestiuni veterinare și fitosanitare) la Acordul privind SEE

21.3.2013   
            
            
               RO
            
            
               Jurnalul Oficial al Uniunii Europene
            
            
               L 81/1
            
         DECIZIANR. 205/2012 A COMITETULUI MIXT AL SEE
   din 7 decembrie 2012
   de modificare a anexei I (Chestiuni veterinare și fitosanitare) la Acordul privind SEE
   COMITETUL MIXT AL SEE,
   Având în vedere Acordul privind Spațiul Economic European („Acordul privind SEE”), în special articolul 98,
   întrucât:
   
               (1)
            
            
               Regulamentul de punere în aplicare (UE) nr. 427/2012 al Comisiei din 22 mai 2012 privind extinderea garanțiilor speciale referitoare la salmonelă stabilite prin Regulamentul (CE) nr. 853/2004 al Parlamentului European și al Consiliului la ouăle destinate Danemarcei (1) trebuie încorporat în Acordul privind SEE.
            
         
               (2)
            
            
               În anexa I la Acordul privind SEE capitolul I partea introductivă se menționează la alineatul (2) că „dispozițiile prevăzute în capitolul I din anexa I la Acordul privind SEE se aplică Islandei, cu excepția dispozițiilor referitoare la animalele vii, altele decât peștii și animalele de acvacultură și la produsele de origine animală, precum ovule, embrioni și material seminal. În cazul în care un act urmează să nu se aplice sau să se aplice parțial Islandei, se menționează aceasta în legătură cu actul în cauză.” Pentru a menține coerența, o trimitere la prezentul alineat urmează să fie introdusă în Acordul privind SEE, în ceea ce privește Regulamentul (CE) nr. 882/2004 al Parlamentului European și al Consiliului din 29 aprilie 2004 (2), astfel cum a fost rectificat prin JO L 191, 28.5.2004, p. 1, încorporat în Acordul privind SEE prin Decizia nr. 137/2007 a Comitetului mixt al SEE din 26 octombrie 2007 (3).
            
         
               (3)
            
            
               Prezenta decizie se referă la legislația privind chestiunile veterinare. Legislația privind chestiunile veterinare nu se aplică Liechtensteinului atât timp cât aplicarea Acordului dintre Comunitatea Europeană și Confederația Elvețiană privind schimburile comerciale cu produse agricole se extinde la Liechtenstein, astfel cum se prevede în adaptările sectoriale aduse anexei I la Acordul privind SEE. Prin urmare, prezenta decizie nu se aplică Liechtensteinului.
            
         
               (4)
            
            
               În consecință, anexa I la Acordul privind SEE ar trebui modificată în mod corespunzător,
            
         ADOPTĂ PREZENTA DECIZIE:
   Articolul 1
   Capitolul I din anexa I la Acordul privind SEE se modifică după cum urmează:
   
               1.
            
            
               în partea 1.1 punctul 11 [Regulamentul (CE) nr. 882/2004 al Parlamentului European și al Consiliului] se adaugă următorul text:
               „Acest act se aplică Islandei pentru domeniile menționate la alineatul (2) din partea introductivă.”;
            
         
               2.
            
            
               în partea 6.1, după punctul 17 [Regulamentul (CE) nr. 853/2004 al Parlamentului European și al Consiliului] se introduce următorul punct:
               
                           „17a.
                        
                        
                           
                              32012 R 0427: Regulamentul de punere în aplicare (UE) nr. 427/2012 al Comisiei din 22 mai 2012 privind extinderea garanțiilor speciale referitoare la salmonelă stabilite prin Regulamentul (CE) nr. 853/2004 al Parlamentului European și al Consiliului la ouăle destinate Danemarcei (JO L 132, 23.5.2012, p. 8).”
                        
                     
         Articolul 2
   Textele Regulamentului de punere în aplicare (UE) nr. 427/2012 în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
   Articolul 3
   Prezenta decizie intră în vigoare la 8 decembrie 2012, cu condiția să se fi transmis toate notificările prevăzute la articolul 103 alineatul (1) din Acordul privind SEE către Comitetul mixt al SEE (4).
   Articolul 4
   Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
   
      Adoptată la Bruxelles, 7 decembrie 2012.
      
         
            Pentru Comitetul mixt al SEE
         
         
            Președintele
         
         Atle LEIKVOLL
      
   
   
      (1)  JO L 132, 23.5.2012, p. 8.
   
      (2)  JO L 165, 30.4.2004, p. 1.
   
      (3)  JO L 100, 10.4.2008, p. 53.
   
      (4)  Nu au fost semnalate obligații constituționale.